ເພີ່ມທະວີການຮ່ວມມືດ້ານຕຸລາການລະຫວ່າງຫວຽດນາມ-ສ.ເກົາຫຼີ
2 ຝ່າຍຖ່າຍຮູບທີ່ລະນຶກ
ວັນທີ 5/7, ຢູ່ຮ່າໂນ້ຍ, ໄດ້ຈັດຕັ້ງກອງປະຊຸມຫົວເລື່ອງສະເພາະດ້ານຕຸລາການຮ່ວມ ຫວຽດນາມ - ສ. ເກົາຫຼີ ປີ 2016 ດ້ວຍຫົວຂໍ້ວ່າ “ສະຫລຸບການເຄື່ອນໄຫວຮ່ວມມືລະຫວ່າງ ສານ ຫວຽດນາມ - ສານ ສ.ເກົາຫຼີ ແລະ ກຳນົດທິດການພັດທະນາ”. ກ່າວຄຳເຫັນນະທີ່ນີ້, ຜູ້ພິພາກສາ Kim Yon Sung, ສະຖາບັນຄົ້ນຄ້ວາ ແລະ ບຳລຸງສ້າງຕຸລາການ ສ. ເກົາຫຼີ ຫວັງວ່າ 2 ຝ່າຍຮ່ວມມືເພື່ອບຳລຸງສ້າງກຸ່ມນັກຊ່ຽວຊານມີຄວາມຮູ້, ຄວາມເຂົ້າໃຈ ກ່ຽວກັບກົດໝາຍ ສ. ເກົາຫຼີ ໃຫ້ແກ່ລະບົບສານ ຫວຽດນາມ, ພ້ອມທັງຕັ້ງໜ້າຜັນຂະຫຍາຍການກໍ່ສ້າງໂຄງການບຳລຸງສ້າງໄລຍະຍາວໃຫ້ແກ່ຜູ້ພິພາກສາ, ພະນັກງານສານ ຫວຽດນາມ. ທ່ານຮອງປະທານສານປະຊາຊົນສູງສຸດ ຫງວຽນວັນທວນ ຫວັງວ່າ ສານສູງສຸດຂອງ 2 ປະເທດຈະຮັກສາ ແລະ ພັດທະນາບັນດາໝາກຜົນຮ່ວມມືທີ່ບັນລຸໄດ້, ເພີ່ມທະວີການສົ່ງເສີມເພື່ອສືບຕໍ່ເຊັນສັນຍາ ແລະ ຜັນຂະຫຍາຍໄລຍະຕໍ່ໄປຂອງໂຄງການຮ່ວມມື, ປະກອບສ່ວນເຂົ້າໃນວິວັດການປະຕິຮູບ, ກໍ່ສ້າງ ແລະ ພັດທະນາລະບົບສານ ຫວຽດນາມ.
(ແຫຼ່ງຄັດຈາກ VOV)